Rakastan oppia uusia vieraita kieliä.
Itse asiassa rakastan sitä niin paljon, että haluan opiskella uuden kielen joka toinen vuosi,
työstän tällä hetkellä kahdeksatta kieltäni.
Kun ihmiset huomaavat tämän, he kysyvät minulta aina:
"Miten teet sen? Mikä on salaisuutesi?"
Totta puhuen, vuosien ajan vastaukseni olisi ollut;
"En tiedä. Minä vain rakastan kielten opiskelua."
Mutta he eivät koskaan ole tyytyväisiä tähän vastaukseen.
He halusivat tietää, miksi he kuluttavat vuosia yrittäessään oppia edes yhtä kieltä
saavuttamatta koskaan sujuvuutta,
ja minä täällä opin kielen toisensa jälkeen.
He halusivat tietää polyglottien salaisuuden,
niiden, jotka puhuvat useaa kieltä.
Ja se sai minutkin miettimään:
miten muut polyglotit todella tekevät sen?
Mitä yhteistä meillä on?
Ja mikä mahdollistaa meidät
oppimaan uusia kieliä niin paljon nopeammin kuin muut?
Päätin tavata muita kaltaisiani ja selvittää tämän.
Paras paikka tavata useita polyglotteja
on tapahtuma, jossa sadat kielten rakastajat
tapaavat yhdessä paikassa harjoitellakseen kieliään.
Useita tälläisiä tapahtumia järjestetään ympäri maailmaa.
Päätin siis osallistua sellaiseen
ja kysyä muilta mitä menetelmiä he käyttävät.
Ja niin tapasin irlantilaisen Bennyn,
joka kertoi, että hänen menetelmänsä on aloittaa puhuminen heti.
Hän opettelee muutamia fraaseja matkasanakirjasta
ja menee keskustelemaan
äidinkielenään kieltä puhuvien kanssa.
Hän ei välitä, vaikka tekisi jopa 200 virhettä päivässä,
koska niin hän oppii, palautteen perusteella.
Ja parasta on, että tänä päivänä hänen ei edes tarvitse matkustaa,
koska natiivien kanssa puhuminen on helposti mahdollista
mukavasti omasta olohuoneesta, nettisivujen kautta.
Tapasin myös Lucasin Braziliasta,
jolla oli todella mielenkiintoinen tapa oppia venäjää.
Hän vaini lisäsi sata satunnaista venäjänpuhujaa Skypessä ystäviksi
ja avasi sitten keskusteluikkunan yhden heistä kanssa
ja kirjoitti "Moi" venäjäksi.
Ja henkilö vastasi "Moi, mitä kuuluu?"
Lucas kopio tämän toiseen keskusteluikkunaan toisen henkilön kanssa,
ja henkilö vastasi, "Kiitos hyvää, mitä sinulle kuuluu?"
Lucas kopio tämän takaisin ensimmäiselle henkilölle
ja näin hän sai aikaan keskustelun kahden vieraan henkilön välille
heidän tietämättään.
(Naurua)
Ja pian hän alkoi kirjoittamaan itse,
koska oli käynyt niin monia näitä keskusteluja,
että hän oli hoksannut, miten venäläiset keskustelut yleensä alkavat.
Miten nerokas menetelmä, eikö vaan?
Tapasin polyglotteja, jotka aloittavat aina uuden kielen äänteitä matkien,
ja toisia, jotka opettelevat uuden kielen 500 käytetyintä sanaa,
ja sitten vielä toisia, jotka aloittavat lukemalla kieliopista.
Jos kysyin sadalta polyglotilta,
kuulin sata erilaista lähestymistä kielten oppimiseen.
Jokaisella vaikuttaa olevan omalaatuinen tapa oppia kieliä,
ja kuitenkin päädymme kaikki tuloksena puhumaan useita kieliä sujuvasti.
Ja kun kuuntelin näitä polyglotteja heidän tavoistaan oppia,
yhtäkkiä minulle valkeni:
yksi asia, mikä on meille kaikille yhteistä,
on että me yksinkertaisesti löysimme tapoja kielten oppimisesta nauttimiseen.
Kaikki näistä polygloteista puhuivat kielten oppimisesta,
kuin se olisi parasta hupia.
Teidän olisi pitänyt nähdä heidän naamansa,
kun he näyttivät minulle värikkäitä kielioppikaavioitaan
ja heidän huolella käsintehtyjä muistikorttejaan,
ja tilastoja kielten sanaston oppimisesta sovelluksia käyttäen,
tai jopa miten he tykkäävät tehdä ruokaa vieraskielisillä resepteillä.
Kaikki heistä käyttävät eri tapoja,
mutta he pitävät aina huolta, että he nauttivat siitä.
Huomasin, että tämä on todella tapa, jolla itsekin opin kieliä.
Kun opiskelin espanjaa, oppikirjan teksti tylsistytti minua.
Siis, ketä kiinnostaa lukea Josesta
kysymässä ohjeita juna-asemalle. Eikö vaan?
Halusin lukea Harry Potteria sen sijaan,
koska se oli lempikirjani lapsena
ja olen lukenut sen monta kertaa.
Joten hankin espanjankielisen version Harry Potterista ja aloin lukemaan
ja tosiaankin, en ymmärtänyt aluksi lähes mitään,
mutta jatkoin, koska rakastin kirjaa,
ja loppua kohden pystyinkin seuraamaan sitä ilman mitään ongelmia.
Sama juttu kävi, kun opiskelin saksaa.
Päätin katsoa "Friendit"-sarjaa, lempi komediasarjaani, saksaksi.
ja taas, aluksi se oli kaikki siansaksaa.
En tiennyt mihin yksi sana loppui ja mistä toinen alkoi,
mutta jatkoin katsomista joka päivä, koska se on "Friendit",
voin katsoa sitä millä kielellä vain. Rakastan sitä niin paljon.
Ja toisen tai kolmannen kauden jälkeen,
oikeasti, dialogi alkoi kuulostaa järkevältä.
Tajusin tämän vasta tavattuani muita polyglotteja.
Emme ole mitään neroja
eikä meillä ole oikoteitä kielten oppimiseen.
Me olemme vain löytäneet keinoja, joilla prosessista pystyy nauttimaan,
joilla kielten oppimisesta voi tehdä tylsän kouluaineen sijaan
hauskan aktiviteetin, jota ei haittaa tehdä joka päivä.
Jos et pidä sanojen kirjoittamisesta paperille,
voit kirjoittaa niitä sovellukseen.
Jos et tykkää kuunnella tylsää oppikirjamateriaalia,
etsi mielenkiintoista sisältöä YouTubesta tai eri kielisistä podcasteista.
Jos olet introvertimpi tyyppi,
etkä voi kuvitella puhuvasi natiivipuhujien kanssa heti alusta,
voit käyttää itsellesi puhumisen tekniikkaa.
Voit puhua itsellesi mukavasti omassa huoneessasi,
kuvaillen viikonloppusuunnitelmiasi, miten päiväsi on mennyt,
tai voit vaikka katsoa kuvaa puhelimestasi
ja kuvailla sitä mielikuvitusystävällesi.
Tämä on, miten polyglotit oppivat kieliä,
ja parasta on, että se on kaikkien niiden saavutettavissa,
jotka ovat valmiita ottamaan oppimisen omiin käsiinsä.
Muiden polyglottien tapaaminen auttoi minua ymmärtämään,
että on ratkaisevaa löytää nautintoa
kielten oppimisen prosessista,
mutta myös, että nautinto itsessään ei vielä riitä.
Jos haluat saavuttaa sujuvuuden vieraassa kielessä,
sinun täytyy myös soveltaa kolmea muuta periaatetta.
Ensinnäkin tarvitset tehokkaita menetelmiä.
Jos yrität oppia ulkoa listan sanoja huomista koetta varten,
sanat tallentuvat lyhytaikaiseen muistiisi
ja unohdat ne parin päivän jälkeen.
Jos haluat kuitenkin tallentaa sanat pitkäaikaisesti,
sinun pitää kerrata niitä parin päivän ajan jatkuvasti
käyttäen niin sanottua aikavälikertausta.
Voit käyttää avuksi sovelluksia, kuten Anki tai Memrise,
tai voit kirjoittaa sanalistoja käyttäen Goldlist-menetelmää,
joka on suosittu monien polyglottien joukossa.
Jos et ole varma mitkä menetelmät ovat tehokkaita ja mitä on olemassa,
niin käy katsomassa polyglottien YouTube kanavia ja nettisivuja
ja hanki niistä inspiraatiota.
Jos se toimii heille, se luultavasti toimii myös sinulle.
Kolmas seurattava periaate on
oman oppimissysteemin luominen.
Olemme hyvin kiireisiä, eikä kellään ole oikein aikaa oppia kieliä nykyään.
Mutta voimme luoda aikaa jos vain suunnittelemme hieman eteenpäin.
Voitko herätä 15 minuuttia aikaisemmin kuin yleensä?
Se olisi täydellinen aika sanaston kertaamiseen.
Voitko kuunnella podcastia ajaessasi töihin?
No, se olisi erinomainen tapa hankkia kuuntelukokemusta.
On paljon asioita, joita voimme jopa tehdä suunnittelematta ajankäyttöä,
kuten podcastien kuunteleminen työmatkalla
tai kotitöitä tehdessä.
Tärkeää on luoda suunnitelma oppimiselle.
"Aion harjoitella puhumista joka tiistai ja torstai
ystävän kanssa 20 minuutin ajan.
Aion kuunnella YouTube-videota aamiaisella."
Jos luot systeemin oppimiselle,
et tarvitse ylimääräistä aikaa,
koska siitä tulee osa jokapäiväistä elämääsi.
Ja lopuksi, jos haluat oppia kielen sujuvaksi,
tarvitset myös hieman kärsivällisyyttä.
Ei ole mahdollista oppia uutta kieltä kahdessa kuukaudessa,
mutta on takuuvarmasti mahdollista edistyä näkyvästi kahdessa kuukaudessa,
jos opit pienissä paloissa joka päivä tavalla, josta nautit.
Eikä mikään motivoi meitä enemmän
kuin oma menestyksemme.
Muistan selvästi hetken,
kun ymmärsin ensimmäisen vitsin saksaksi katsoessani Frendejä.
Olin niin iloinen ja motivoitunut,
että jatkoin katsomista sinä päivänä kahden jakson verran lisää,
ja jatkaessani katsomista
koin lisää noita ymmärtämisen hetkiä, niitä pieniä voittoja,
ja askel kerrallaan pääsin tasolle, jossa pystyin käyttämään kieltä
vapaasti ja sujuvasti ilmaistakseni mitä vaan.
Se on mahtava tunne.
En saa tarpeekseni siitä tunteesta.
Siksi opettelen uuden kielen joka toinen vuosi.
Joten tämä on koko polyglottien salaisuus.
Etsi tehokkaita menetelmiä, joita voit käyttää systemaattisesti
ajan kuluessa tavalla, josta nautit,
ja tämä on, miten polyglotit oppivat kieliä parissa kuukaudessa, ei vuosissa.
Jotkut teistä saattavat ajatella,
"Onpa mukavaa tuo kielten oppimisesta nauttiminen,
mutta eikö teidän polyglottien oikea salaisuus ole,
että olette vain todella lahjakkaita, ja suurin osa meistä ei ole?"
No, on vielä yksi asia, jota en ole kertonut teille Bennystä ja Lucasista.
Benny opiskeli koulussa 11 vuotta gaelin kieltä ja viisi vuotta saksaa.
Hän ei osannut puhua kumpaakaan valmistuessaan.
21-vuotiaaksi asti hän luuli, ettei hänellä ole "kieligeeniä"
ja, ettei hän pysty puhumaan muita kieliä.
Sitten hän alkoi etsiä omaa keinoaan kielten oppimiseen,
mikä oli natiivipuhujien kanssa keskustelu ja heiltä palautteen saaminen,
ja tänä päivänä hän voi helposti käydä keskustelua 10:llä kielelllä.
Lucas yritti oppia englantia koulussa 10 vuotta.
Hän oli yksi luokkansa huonoimmista oppilaista.
Hänen ystävänsä jopa kiusasivat
ja antoivat venäjän kielioppikirjan vitsinä,
koska ajattelivat, ettei hän koskaan voisi oppia sitä, tai muutakaan kieltä.
Sitten Lucas alkoi kokeilla menetelmiä
etsien omaa oppimiskeinoaan,
esimerkiksi jutellen tuntemattomien kanssa Skypen välityksellä.
Ja vain 10 vuodessa
Lucas pystyy puhumaan 11 kieltä sujuvasti.
Kuulostaako tuo ihmeeltä?
No, näemme tällaisia ihmeitä joka ikinen päivä.
Kielten oppimisen mentorina
autan ihmisiä oppimaan kieliä itsekseen,
ja näen tätä joka päivä.
Ihmiset kamppailevat kielten oppimisen kanssa 5, 10, jopa 20 vuotta,
ja sitten yhtäkkiä he ottavat oppimisen omiin käsiinsä,
alkavat käyttää aineistoa, josta pitävät, tehokkaampia menetelmiä,
tai he alkavat seurata oppimistaan,
jotta voivat arvostaa omaa edistymistään
ja sitten yhtäkkiä
he taianomaisesti löytävät lahjakkuuden, jota eivät uskoneet olevan olemassa.
Jos olet itse yrittänyt oppia uutta kieltä
ja luovuttanut, koska se on liian vaikeaa
tai koska et ole kielellisesti lahjakas,
yritä vielä kerran.
Ehkä sinäkin olet vain yhden nautinnollisen keinon päässä
sen kielen sujuvasti oppimisesta.
Ehkä olet vain yhden keinon päässä polyglotiksi tulemisesta.
Kiitos.
(Suosionosoituksia)